**SVŠGL**

**Kardeljeva pl. 16**

**LJUBLJANA**

**TERENSKA VAJA ŠT. 5**

Naša zadnja vaja je bila anketiranje gostov v Portorožu. Želeli smo ugotoviti njihove motive, glavne potrebe, navade in zadovoljstva ter tudi strukturo gostov. Ker ni bil čas sezone za turiste smo našli zelo malo tujih gostov in smo anketirali pretežno Slovence.

Sama sem anketirala tri moške in 2 ženski, od tega tri tujce.

|  |  |  |  |  |
| --- | --- | --- | --- | --- |
| **SPOL** | **STAROST** | **EKO.POLOŽAJ** | **REGIJA SLO.** | **DRŽAVA** |
| m | 30-40 | zaposlen | Notranjska | Slovenija |
| m | 60 | zaposlen | / | Italija |
| m | 30 | zaposlen | / | Italija |
| ž | 30-40 | zaposlena | Ljubljana | Slovenija |
| ž | 10-20 | vzdrževana | / | Hrvaška |

Anketa je bila sestavljena iz sedemnajstih vprašanj iz katerih smo razbrali vse naše cilje.

**1.** V prvem vprašanju sem ugotavljala motive njihovega obiska Portoroža. Kar trije so prišli zaradi izobraževanja, saj je ravno tisti čas tam potekala konferenca. Samo en je bil na dopustu, ena pa je prišla zaradi treninga.



**2.** Kar dva sta prišla v Portorož zaradi lastnih izkušenj, en po nasvetu prijatelja in samo en s turistično agencijo.

**3.** V Portorožu je bila večina anketiranih turistov pred tem obiskom že več kot 21-krat, samo dva sta bila šele drugič.



**4.** Četrto vprašanje se je nanašalo samo na tujce. Odgovori o tem, kolikokrat so že bili v Sloveniji so bili zelo različni. En 4-5-krat, drugi 11-20-krat in tretji več kot 21-krat.



**5.** Kar trije so v Portorožu ostali samo za 1 dan.



**6.** Samo trije so v tem času bivali v hotelu, druga dva pa nista ostala niti za čez noč.



**7.** Naslednje vprašanje se je glasilo Kako ste zadovoljni s turistično ponudbo. Ocenjevano je bilo od 0 (nisem zadovoljen) do 5 (zelo sem zadovoljen). Trije so Portorož ocenili s 4, kar pomeni, da je kraj solidno oblikovan za turiste.



**8.** Na vprašanje Ali kaj pogrešate/predlagate, je samo ena odgovorila, da bi v Portorožu potrebovali malo več zabave. Ostalim se zdi, da mesto popolnoma izpolnjuje njihove potrebe.

**9.** V času anketiranja (12.10.2006) so se, oz. so se nameravali turisti ukvarjati s sprehajanjem, dva z igranjem tenisa in dva sta se celo namenila plavati.

**10.** Na naslednja vprašanja so anketiranci spet odgovarjali s številkami od 0 do 5. Portoroško športno rekreacijsko ponudbo so kar trije označili z oceno odlično, en s 3 in drug s 4.



**11.** Sledilo je vprašanje Ali kaj pogrešate/predlagate v zvezi s portoroškim športom, vendar je črta, na katero se zapiše odgovor, v vseh primerih ostala prazna. Lahko smo zadovoljni, da ima naše obmorsko letovišče tako pestro in odlično športno ponudbo, da odgovarja vsem turistom.

**12.** Vendar obiskovalci kraja Portorož niso ravno zadovoljni s trgovsko ponudbo. Samo ena jo je označila s 5, trije s 3 in nekdo celo z 0, kar je zelo slabo za tako turistično mesto, kjer bi morale biti izpolnjene vse potrebe gostov.

**13.** Ocena gostinske ponudbe se giblje med 4 in 5. to je pokazatelj, da se lahko v Portorož brez problema zatečejo tudi pravi gurmani.



**14.** Ljudje so zelo zadovoljni z urejenostjo kraja. Kar trije so Portorožu dali oceno 4, dva pa celo 5.

**15.** Med bivanjem v turističnem kraju je bil samo en na izletu in to v Kopru. Nihče izmed petih anketirancev si ni ogledal solin ali Dragonje. Samo upamo lahko, da se bodo še vrnili in se na lastne oči prepričali kakšne lepote jim še ponuja Slovensko primorje.

**16.** V Portorož so trije prišli sami, dva pa s partnerjem. Oba, ki sta prišla s svojo drugo polovico sta bila Italijana.

Osebno mi je bilo zelo zabavno anketirati turiste, vendar se mi zdi, da je vsak posameznik opravil premalo anket, da bi se iz njih dalo razbrati več podatkov in statistiko gostov Portoroža.

PRILOGA: 5 rešenih anketnih listov.